ئاپتونوم رايونلۇق 18 – نۆۋەتلىك ‹‹10 مۇنەۋۋەر ئاخباراتچى›› بولۇپ باھالانغان ئىلى گېزىتخانىسى خەنزۇ تەھرىر بۆلۈمىنىڭ مۇئاۋىن مۇدىرى خەن شىنيۇڭ مۇنداق دېدى: شۇجى چېن چۈەنگونىڭ سۆزىنىڭ روھىنى ئەستايىدىل ئۆگىنىپ ۋە ئىزچىللاشتۇرۇپ، ئەمەلىيلەشتۈرۈپ، ئاساسىي قاتلامغا، بىرىنچى سەپكە چوڭقۇر چۆكۈپ، پارتىيە ۋە ھۆكۈمەتنىڭ ساداسىنى ھەممە ئائىلىگە يەتكۈزۈپ، ھەر مىللەت ئاممىسىنىڭ باش نىشاننى چۆرىدەپ، ئىتتىپاقلىشىپ كۈرەش قىلغانلىقى توغرىسىدىكى ئىش – ئىزلىرىنى ئاخبارات ئەسەرلىرى ئارقىلىق تېخىمۇ كۆپ ئوقۇرمەنگە يەتكۈزۈپ، ئەقىل – پاراسىتىمىز ۋە قان – تەرىمىز ئارقىلىق ئىدىيەۋىلىكى ياخشى، تەسىر كۈچى بار، سۈپەتلىك ئاخبارات ئەسەرلىرىنى يېزىپ چىقىمىز.